Stres is die reaksie van 'n persoon op sy aanname dat ‘n spesifieke situasie bedreigend is vir sy/haar fisiese, emosionele of persoonlike veiligheid. Dit is ‘n hoogs persoonlike aanname van bedreiging-werklik of onwerklik. Wanneer ‘n persoon stres ervaar skei die brein ‘n oorvloed van adrenalien en hormone af, veral kortisol, wat die normale liggaamlike funksionering tydelik verhinder. Op die lange duur ondergaan organe en die brein strukturele beskadiging as gevolg van hierdie chemiese stowwe-veral geheue en kognitiewe vaardighede word beperk.